Β Α Σ Ι Λ Ι Κ Ο Μ Ο Υ Τ Ρ Ι Κ Λ Ω Ν Ο

Βασιλικό μου τρίκλωνο και πατωφυλλιασμένο

Θιαμένομαι λιγίζομαι, τα που να σε φυτέψω.

Να σε φυτέψω σε βουνό,φοβάμαι απ` τον αέρα,

Να σε φυτέψω σε στρατί, φοβάμαι απ` τους διαβάτες,

Να σε φυτέψω σε γιαλό,φοβάμαι από το κύμα.

Ν` ανοίξω την καρδούλα μου,να σε φυτέψω μέσα,

Να βγάλεις ρίζες και κλωνιά και πράσινα λουλούδια.

Και στην κορφή του λουλουδιού,μελίσι καθισμένο.

Το μέλι το τρώει η αρχοντιά και το κηρί οι Αγίοι,

Κι αυτά τα κηροστήματα τα τρων` τ` αγριοπούλια.